న్యూఢిల్లీ, ఏప్రిల్ 8: ఎన్నికల సమయంలో ఇచ్చే హామీలకు రాజకీయ పార్టీలను జవాబుదారీ చేయాలని సుప్రీంకోర్టు ప్రధాన న్యాయమూర్తి జస్టిస్ జేఎస్ ఖేహర్ స్పష్టం చేశారు. ‘ఎన్నికలు- ఆర్థిక సంస్కరణలు’ అన్న అంశంపై శనివారం ఢిల్లీలో జరిగిన సెమినార్లో ఆయన పాల్గొని మాట్లాడారు. రాజకీయ పార్టీలు విడుదల చేసే ఎన్నికల మేనిఫెస్టోలు ఎందుకూ పనికిరాని కాగితాలుగా మిగిలిపోతున్నాయని, అవి ఇచ్చే హామీలు అపరిష్కృతంగా ఉండిపోతున్నాయని జస్టిస్ ఖేహర్ పేర్కొన్నారు. ఈ పరిస్థితిని నిలువరించాలంటే రాజకీయ పార్టీలు ఇచ్చే హామీలకు జవాబుదారీతనం ఉండాలని, హామీలను తప్పకుండా నెరవేర్చేలా చూడాల్సిన అవసరం ఉందని చెప్పారు. ‘‘పార్టీలు ఇచ్చే ఎన్నికలు హామీలు సాధారణంగా అపరిష్కృతంగా ఉండిపోతుంటాయి.ఎన్నికల్లో ఓట్ల కోసం కులపరమైన అంశాలను రాజకీయ పార్టీలు తమకు అనుకూలంగా వాడుకుంటుంటాయి. ప్రతి నియోజక వర్గానికీ ఓ కుల సమీకరణంతో ముందుకు వెళుతుంటాయి. పార్టీ మేనిఫెస్టోల్లో సామాజిక న్యాయం అన్న మాటకే చోటు ఉండదు’’ అని జస్టిస్ ఖేహర్ వ్యాఖ్యానించారు. భారతదేశంలో ఓట్ల రాజకీయం అంతా పేదల చుట్టూనే నడుస్తుంటుందని, వారిని ఆకట్టుకొనేందుకు రాజకీయ పార్టీలు రకరకాల హామీలు గుప్పిస్తుంటాయని ఆయన పేర్కొన్నారు. సమాజంలో బడుగు, బలహీన వర్గాలన్నీ తమ డిమాండ్ల సాధనకు ఏకతాటి పైకి రావడం ప్రారంభించాయని, దీంతో పార్టీలు సైతం కొత్త పొత్తులు.. కొత్త సమీకరణాలకు తెర తీస్తున్నాయని చెప్పారు. ప్రస్తుత ఎన్నికల ప్రక్రియలో మార్పులు రానంత కాలం ఎన్నికల హామీల పరిష్కారాన్ని పెద్ద అంశంగా పార్టీలు పరిగణించవన్నారు. ఎన్నికల హామీలను నెరవేర్చని పార్టీలను న్యాయ వ్యవస్థ కూడా ఏం చేయలేని పరిస్థితి నెలకొందని చెప్పారు. ఎన్నికలు ముగిసిన వెంటనే పార్టీల హామీలను ప్రజలు మరచిపోతారని, మేనిఫెస్టోలు కేవలం కాగితాలుగా మిగిలిపోతాయని వ్యాఖ్యానించారు. ఎన్నికల ప్రచారంలో ప్రకటించే హామీలు.. ఉచితాలపై సుప్రీంకోర్టు ఆదేశాల మేరకు ఎన్నికల సంఘం వాటిని ఎన్నికల నియమావళిలో చేర్చిందని, దాన్ని ఉల్లంఘించే పార్టీలపై చర్యలు తీసుకుంటుందని అన్నారు. ఆర్థిక సంస్కరణలు ఆర్థిక వృద్ధికి మాత్రమే పరిమితమయ్యాయని చెప్పారు. సామాజిక, రాజకీయ న్యాయాన్ని కలిగించడానికి అవి ఏ రకంగానూ దోహదపడటం లేదన్నారు. రాజ్యాంగ విరుద్ధమైన ఆర్థిక వృద్ధి సామాజిక, ఆర్థిక అనారోగ్యానికి కారణమవుతుందని చెప్పారు. ఆర్థిక సంస్కరణల్లో అసలైన సమస్య వాటిని అమలు చేసేటప్పుడు తలెత్తుతుందన్నారు. 2014 ఎన్నికల సమయంలో బీజేపీ, కాంగ్రెస్ ఎన్నికల నినాదాలైన.. యువర్ వాయిస్, అవర్ ప్లెడ్జ్, ఏక్ భారత.. శ్రేష్ఠ భారతలను ప్రస్తావించిన ప్రధాన న్యాయమూర్తి.. అవేవీ ఆర్థిక సంస్కరణలకు, రాజ్యాంగం లక్ష్యమైన సామాజిక, ఆర్థిక న్యాయానికి నడుమ బంధాన్ని చాటలేదని వ్యాఖ్యానించారు. భూసంస్కరణల చట్టం.. పారిశ్రామిక వివాద చట్టం దేశ ప్రజలకు ఎంతో ఉపయోగపడ్డాయని, ఎన్నో బీపీఎల్ కుటుంబాలకు మధ్య తరగతి హోదా కల్పించాయని సీజేఐ ప్రశంసించారు. సుప్రీంకోర్టుకు చెందిన మరో సీనియర్ జడ్జి జస్టిస్ దీపక్ మిశ్రా మాట్లాడుతూ, ఎలాంటి ప్రలోభాలకు గురి కాకుండా ప్రజలు ఓట్లేసిన రోజే ప్రజాస్వామ్యానికి అసలైన సుదినం అన్నారు.
newdhilly, epril 8: ennikala samayamlo iche haameelaku rajakeeya paarteelanu jawabudari cheyalani supreenkortu pradhaana nyaayamuurti justis js khehar spashtam chesaru. ‘ennikalu- aardhika samskaranalu’ anna amsampai sanivaaram dhilleelo jarigina seminarlo aayana palgoni matladaru. rajakeeya paarteelu vidudala chese ennikala manifestolu endukuu panikiraani kaagitaalugaa migilipotunnayani, avi iche haameelu aparishkrutamgaa undipotunnayani justis khehar perkonnaru. ee paristhitini niluvarinchaalante rajakeeya paarteelu iche haameelaku javaabudaareetanam undaalani, haameelanu tappakunda neraverchela chuudaalsina avasaram undani cheppaaru. ‘‘paarteelu iche ennikalu haameelu saadhaaranamgaa aparishkrutamgaa undipotuntaayi.ennikallo otla kosam kulaparamaina amsaalanu rajakeeya paarteelu tamaku anukuulamgaa vaadukuntuntaayi. prati niyojaka vargaanikee oo kula sameekaranamtho munduku velutuntaayi. party manifestollo saamaajika nyaayam anna matake chotu undadu’’ ani justis khehar vyaakhyaaninchaaru. bhaaratadesamlo otla rajakeeyam antaa pedala chuttoone nadustuntundani, vaarini aakattukonenduku rajakeeya paarteelu rakarakaala haameelu guppistuntaayani aayana perkonnaru. samaajamlo badugu, balaheena vargaalannii tama demandla saadhanaku ekatati paiki ravadam praarambhinchaayani, deentho paarteelu saitam kotta pottulu.. kotta sameekaranaalaku tera teestunnaayani cheppaaru. prastuta ennikala prakriyalo maarpulu raananta kaalam ennikala haameela parishkaaraanni pedda amsamgaa paarteelu pariganinchavannaaru. ennikala haameelanu neraverchani paarteelanu nyaaya vyavastha kuudaa yem cheyaleni paristhiti nelakondani cheppaaru. ennikalu mugisina ventane paarteela haameelanu prajalu marachipotarani, manifestolu kevalam kaagitaalugaa migilipotayani vyaakhyaaninchaaru. ennikala prachaaramlo prakatinche haameelu.. uchitaalapai supreenkortu aadesaala meraku ennikala sangham vaatini ennikala niyamaavalilo cherchindani, daanni ullanghinche paartiilapai charyalu teesukuntundani annaru. aardhika samskaranalu aardhika vruddhiki matrame parimitamayyaayani cheppaaru. saamaajika, rajakeeya nyayanni kaliginchadaaniki avi e rakamgaanuu dohadapadatam ledannaru. raajyaamga viruddhamaina aardhika vruddhi saamaajika, aardhika anaarogyaaniki kaaranamavutundani cheppaaru. aardhika samskaranallo asalaina samasya vaatini amalu chesetappudu talettutundannaru. 2014 ennikala samayamlo bgfa, congress ennikala ninaadaalaina.. yuvar vais, aver pledge, ek bhaarata.. shreshtha bhaaratalanu prastaavinchina pradhaana nyaayamuurti.. avevi aardhika samskaranalaku, raajyaangam lakshyamaina saamaajika, aardhika nyaayaaniki naduma bandhaanni chaataledani vyaakhyaaninchaaru. bhusamskaranala chattam.. paarisraamika vivaada chattam desha prajalaku entho upayogapaddaayani, enno bpl kutumbaalaku madhya taragati hoda kalpinchaayani cgi prasamsinchaaru. supreenkortuku chendina maro seanier jadji justis deepak mishra maatlaadutuu, elanti pralobhaalaku guri kakunda prajalu otlesina roje prajaaswaamyaaniki asalaina sudinam annaru.